ระเบียบกรุงเทพมหานครระเบียบกรุงเทพมหานครว่าด้วยการกำหนดประเภทรายรับ รายจ่าย และการปฏิบัติเกี่ยวกับงบประมาณพ.ศ.๒๕๓๓ อาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ และข้อ ๕ ข้อ ๑๔และข้อ ๑๕ แห่งข้อบัญญัติกรุงเทพมหานคร เรื่องวิธีการงบประมาณ พ.ศ. ๒๕๒๙ผู้ว่าราชการกรุงเทพมหานคร จึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการกำหนดประเภทรายรับ รายจ่าย และการปฏิบัติหน้าที่เกี่ยวกับงบประมาณ พ.ศ.๒๕๓๓ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบังคับ ระเบียบหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ปี หมายความว่า ปีงบประมาณแผนงาน หมายความว่า แผนงานตามข้อบัญญัติงบประมาณรายจ่ายประจำปีหรือข้อบัญญัติงบประมาณรายจ่ายเพิ่มเติมงาน หมายความว่างานตามข้อบัญญัติงบประมาณรายจ่ายประจำปีหรือข้อบัญญัติงบประมาณรายจ่ายเพิ่มเติมโครงการ หมายความว่าโครงการตามข้อบัญญัติงบประมาณรายจ่ายประจำปีหรือข้อบัญญัติงบประมาณรายจ่ายเพิ่มเติมหมวดรายจ่ายหมายความว่า วัตถุประสงค์ของรายจ่ายของแต่ละงาน หรือโครงการการโอน หมายความว่าการโอนงบประมาณ ดังต่อไปนี้(๑)การโอนงบประมาณระหว่างหมวดรายจ่ายในงานหรือโครงการของหน่วยงานเดียวกันหรือในงานหรือโครงการระหว่างหน่วยงาน(๒) การโอนงบประมาณรายจ่ายระหว่างงบกลางกับงานหรือโครงการของหน่วยงาน(๓) การโอนงบประมาณระหว่างรายการในงบกลางการเปลี่ยนแปลงรายละเอียดงบประมาณรายจ่ายหมายความว่า การเปลี่ยนแปลงรายการ วัตถุประสงค์ รายละเอียด เนื้องานและหรือจำนวนเงินของรายการในหมวดรายจ่ายเดียวกันของงานหรือโครงการเดียวกันในหน่วยงานเดียวกันข้อ ๕ ให้ผู้ว่าราชการกรุงเทพมหานครรักษาการตามระเบียบนี้ลักษณะที่๑การกำหนดประเภทรายรับและรายจ่าย หมวด๑ประเภทรายรับ ข้อ ๖ รายรับประกอบด้วยรายได้ประจำและรายได้พิเศษข้อ ๗ รายได้ประจำ จำแนกดังนี้(๑)ภาษีอากรคือ รายได้ประเภทภาษีอากรซึ่งกรุงเทพมหานครจัดเก็บหรือส่วนราชการอื่นจัดเก็บแล้วโอนทั้งหมดหรือบางส่วนให้กรุงเทพมหานคร ตามที่มีกฎหมายกำหนดไว้(๒)ค่าธรรมเนียม ค่าใบอนุญาต ค่าปรับและค่าบริการคือ รายได้ประเภทค่าธรรมเนียม ค่าใบอนุญาตค่าปรับและค่าบริการ ที่กรุงเทพมหานครจัดเก็บ หรือส่วนราชการอื่นจัดเก็บแล้วโอนทั้งหมดหรือบางส่วนให้กรุงเทพมหานคร ตามที่มีกฎหมายกำหนดไว้(๓)รายได้จากทรัพย์สินคือรายได้จากดอกเบี้ยพันธบัตร เงินปันผล ดอกเบี้ยเงินฝากและรายได้จากทรัพย์สินของกรุงเทพมหานคร หรือทรัพย์สินที่อยู่ในความควบคุมดูแลของกรุงเทพมหานคร(๔)รายได้จากการสาธารณูปโภค การพาณิชย์และกิจกรรมอื่นของกรุงเทพมหานครคือ รายได้จากการสาธารณูปโภคการพาณิชย์ของกรุงเทพมหานคร การทำกิจการร่วมกับบุคคลอื่นหรือจากสหการ(๕)รายได้เบ็ดเตล็ดคือ รายได้ที่ไม่เข้าลักษณะหนึ่งลักษณะใดดังกล่าวข้างต้นข้อ ๘ รายได้พิเศษ จำแนกดังนี้(๑)เงินกู้คือ รายได้จาก๑.เงินกู้จากกระทรวง ทบวง กรม องค์การ หรือนิติบุคคลต่างๆ๒.เงินกู้จากต่างประเทศ องค์การต่างประเทศ หรือองค์การระหว่างประเทศ(๒)เงินสะสมจ่ายขาดคือ เงินสะสมที่ได้รับอนุมัติจากผู้ว่าราชการกรุงเทพมหานครให้จ่ายขาดโดยได้รับความเห็นชอบจากสภากรุงเทพมหานครหมวด๒ประเภทรายจ่าย ข้อ ๙รายจ่ายประกอบด้วยรายจ่ายประจำและรายจ่ายพิเศษข้อ ๑๐ รายจ่ายประจำ คือรายจ่ายซึ่งตั้งจ่ายจากรายได้ประจำจำแนกเป็นรายจ่ายงบกลางและรายจ่ายของงานหรือโครงการรายจ่ายงบกลาง คือรายจ่ายที่เป็นไปตามข้อบัญญัติกรุงเทพมหานคร ว่าด้วยวิธีการงบประมาณรายจ่ายของงานหรือโครงการ คือรายจ่ายซึ่งกำหนดไว้สำหรับงานหรือโครงการโดยเฉพาะซึ่งจำแนกออกเป็น ๗ หมวด ดังนี้(๑)หมวดเงินเดือนและค่าจ้างประจำ(๒)หมวดค่าจ้างชั่วคราว(๓)หมวดค่าตอบแทน ใช้สอยและวัสดุ(๔)หมวดค่าสาธารณูปโภค(๕)หมวดค่าครุภัณฑ์ ที่ดินและสิ่งก่อสร้าง(๖)หมวดเงินอุดหนุน(๗)หมวดรายจ่ายอื่นการจำแนกประเภทรายจ่าย ตามหมวดรายจ่ายต่างๆให้เป็นไปตามรายละเอียดที่ปลัดกรุงเทพมหานครกำหนดข้อ ๑๑ รายจ่ายพิเศษ คือรายจ่ายที่เป็นไปตามข้อบัญญัติกรุงเทพมหานคร ว่าด้วยวิธีการงบประมาณกำหนดไว้และให้จำแนกเป็นรายจ่ายงบกลางและรายจ่ายของงานหรือโครงการหรือจำแนกเป็นหมวดรายจ่ายตามรายจ่ายประจำโดยอนุโลมหมวด๓การจัดทำประมาณการรายรับ ข้อ ๑๒ ให้สำนักการคลังรับผิดชอบในการจัดทำประมาณการรายรับของกรุงเทพมหานครตามแบบที่ปลัดกรุงเทพมหานครกำหนดข้อ ๑๓การจัดทำประมาณการรายรับต้องแสดงรายการและรายละเอียด ดังนี้(๑)จำแนกตามประเภทรายได้และรายละเอียดของประเภทรายได้นั้นๆ(๒)จำนวนเงินที่ประมาณการในปีปัจจุบัน(๓)จำนวนเงินที่ประมาณการว่าจะจัดเก็บได้ในปีต่อไป(๔)จำนวนเงินเพิ่ม หรือลดสำหรับประมาณการปีต่อไปข้อ ๑๔ การแสดงประมาณการตามประเภทรายได้ให้แสดงจำนวนรับทั้งสิ้นโดยไม่หักรายจ่ายใดๆและมีบันทึกแสดงหลักเกณฑ์การประมาณการพร้อมทั้งข้อความดังต่อไปนี้ด้วย คือ(๑)รายได้จริง เป็นรายปีย้อนหลังอย่างน้อย ๓ ปี(๒)รายได้จริง ๖ เดือนหลังของปีก่อน และ ๖ เดือนแรกของปีปัจจุบัน(๓)อัตราและเกณฑ์จำนวนตามประเภทรายได้ที่ตั้งเก็บและจำนวนรายได้ซึ่งประมาณจะเก็บ(๔)เหตุผลหรือคำชี้แจงอื่นๆ ที่จำเป็นต้องมีหมวด๔การตั้งงบประมาณรายจ่าย ข้อ ๑๕ ให้หัวหน้าหน่วยงานจัดทำคำขอตั้งงบประมาณรายจ่ายตามแบบที่ปลัดกรุงเทพมหานครกำหนดข้อ ๑๖การจัดทำคำขอตั้งงบประมาณรายจ่ายต้องแสดงรายการและรายละเอียด ดังนี้(๑)ให้จำแนกตามลักษณะแผนงาน งานหรือโครงการ(๒)จำนวนเงินงบประมาณปีปัจจุบัน(๓)จำนวนเงินเพิ่มหรือลดสำหรับงบประมาณปีต่อไป(๔)จำนวนเงินที่ขอตั้งงบประมาณในปีต่อไป(๕)รายละเอียดงบประมาณที่ขอตั้งในงานหรือโครงการให้มี วัตถุประสงค์ขอบเขตเป้าหมาย ระยะเวลา ผลการดำเนินงานในปีที่ผ่านมา ปีปัจจุบัน และปีต่อไปข้อ ๑๗ ถ้าข้อบัญญัติงบประมาณรายจ่ายประจำปีออกใช้ไม่ทันปีงบประมาณใหม่ให้ใช้ข้อบัญญัติงบประมาณรายจ่ายปีที่ล่วงมาไปพลางก่อนได้ตามหลักเกณฑ์ที่ผู้ว่าราชการกรุงเทพมหานครกำหนดลักษณะที่๒การบริหารงบประมาณรายจ่าย หมวด๑การขอเงินประจำงวด ข้อ ๑๘ ในแต่ละปีงบประมาณให้มีเงินประจำงวดสามงวดแต่ละงวดมีระยะเวลาสี่เดือนข้อ ๑๙การขอเงินประจำงวดครั้งแรกของแต่ละงวดให้หน่วยงานยื่นคำขอต่อกองงบประมาณก่อนวันเริ่มต้นของระยะเวลาของงวดนั้นๆเป็นเวลาอย่างน้อยสิบห้าวันเงินงบกลางให้กองงบประมาณเป็นผู้ยื่นขออนุมัติเงินประจำงวดต่อปลัดกรุงเทพมหานครเงินประจำงวดที่อนุมัติในงวดใดถ้าเบิกจ่ายไม่หมดในระยะเวลาของเงินประจำงวดนั้นให้นำส่วนที่เหลือไปสมทบกับเงินประจำงวดสำหรับงวดถัดไปเงินประจำงวดหมวดใดที่อนุมัติสำหรับงานหรือโครงการใดจะนำไปใช้สำหรับงานหรือโครงการอื่นมิได้ข้อ ๑๙ทวิ[๒]ให้งบประมาณรายจ่ายหมวดเงินเดือนและค่าจ้างประจำหมวดค่าจ้างชั่วคราว และหมวดค่าสาธารณูปโภคมีเงินประจำงวดเท่ากับจำนวนงบประมาณรายจ่ายที่ได้รับตามข้อบัญญัติงบประมาณรายจ่ายประจำปีหรือข้อบัญญัติงบประมาณรายจ่ายเพิ่มเติมในกรณีที่มีการโอนงบประมาณรายจ่ายหมวดอื่นซึ่งยังไม่ได้รับอนุมัติเงินประจำงวดมาเพิ่มในงบประมาณรายจ่ายหมวดเงินเดือนและค่าจ้างประจำ หมวดค่าจ้างชั่วคราว และหมวดค่าสาธารณูปโภคให้ขออนุมัติเงินประจำงวดมาในคราวเดียวกันข้อ ๒๐[๓] การขอเงินประจำงวดของแต่ละงานหรือโครงการที่ระบุไว้ในเอกสารงบประมาณรายจ่ายประจำปีหรือเอกสารงบประมาณรายจ่ายเพิ่มเติม ให้แสดงรายละเอียดประกอบ ดังนี้(๑) หมวดค่าตอบแทน ใช้สอยและวัสดุให้แสดงเหตุผลและความจำเป็นที่ต้องใช้จ่ายกรณีการปฏิบัติงานนอกเวลาราชการให้แนบแผนปฏิบัติงานโดยแสดงเหตุผลตลอดจนรายละเอียดจำนวนข้าราชการลูกจ้างที่จะปฏิบัติงานระยะเวลา สถานที่ และจำนวนเงินประกอบด้วย(๒) หมวดค่าครุภัณฑ์ ที่ดินและสิ่งก่อสร้าง๒.๑ค่าครุภัณฑ์ก. ให้แสดงรายละเอียดครุภัณฑ์แต่ละรายการจำนวนราคาต่อหน่วยประเภทและหรือชนิดของครุภัณฑ์นั้นๆสำหรับครุภัณฑ์ที่ไม่มีราคามาตรฐานของราชการกำหนดไว้ให้แสดงคุณลักษณะเฉพาะพร้อมทั้งแนบใบเสนอราคา จำนวน ๓ ราย ของครุภัณฑ์นั้นๆข.ให้จัดทำแผนปฏิบัติงานและการใช้จ่ายเงินแต่ละรายการ๒.๒ค่าที่ดินและสิ่งก่อสร้าง ในการขอเงินประจำงวดของงาน หรือโครงการใดๆเพื่อใช้จ่ายเป็นค่าที่ดินและสิ่งก่อสร้างให้แนบแผนปฏิบัติงานและการใช้จ่ายเงินพร้อมทั้งปฏิบัติดังนี้ก. กรณีที่ขอเงินประจำงวดสำหรับรายการค่าที่ดินให้ส่งแผนผังบริเวณของที่ดินแต่ละรายการรวมทั้งชี้แจงเหตุผลความจำเป็นและความเหมาะสมที่เลือกซื้อที่ดินแปลงนั้นๆจำนวนเนื้อที่ที่จะซื้อ พร้อมทั้งข้อมูลดังต่อไปนี้๑. ราคากลางของกรมที่ดิน๒. ราคาซื้อขายในท้องตลาดของที่ดินใกล้เคียง๓.ราคาที่ทางราชการประเมินเพื่อเสียภาษีของที่ดินใกล้เคียงข.กรณีที่ขอเงินประจำงวดสำหรับรายการค่าก่อสร้างให้แนบแบบรูปรายการก่อสร้างข้อกำหนดเฉพาะงาน และประมาณการโดยละเอียด จำนวนอย่างละ ๒ ชุด๒.๓การขอเงินประจำงวดเพิ่มเติม สำหรับรายการใดในหมวดค่าครุภัณฑ์ที่ดินและสิ่งก่อสร้าง หรือรายการในหมวดอื่น ซึ่งเบิกจ่ายในลักษณะหมวดค่าครุภัณฑ์ที่ดินและสิ่งก่อสร้างที่ได้รับอนุมัติเงินประจำงวดไปแล้วแต่ไม่อาจดำเนินการซื้อหรือจ้างภายในวงเงินประจำงวดที่ได้รับอนุมัติให้ชี้แจงเหตุผลและรายละเอียดประกอบ(๓)หมวดเงินอุดหนุนให้แสดงรายละเอียดค่าใช้จ่ายแต่ละรายการพร้อมทั้งเหตุผลความจำเป็นที่ต้องใช้จ่าย(๔)หมวดรายจ่ายอื่น ให้แสดงรายละเอียดค่าใช้จ่ายแต่ละรายการพร้อมทั้งเหตุผลความจำเป็นที่ต้องใช้จ่ายสำหรับรายการในหมวดรายจ่ายอื่นซึ่งเป็นรายการที่รวมค่าใช้จ่ายประเภทต่างๆไว้ให้แสดงค่าใช้จ่ายแต่ละประเภทที่จะใช้จ่ายจากรายการนั้นๆจำแนกตามหมวดรายจ่ายโดยอนุโลม ถ้ามีค่าใช้จ่ายในลักษณะหมวดค่าครุภัณฑ์ที่ดินและสิ่งก่อสร้าง ให้นำความในข้อ (๒) มาใช้บังคับโดยอนุโลมหมวด๒การใช้รายจ่าย ข้อ ๒๑[๔] การใช้รายจ่ายแต่ละหมวดของแต่ละงานหรือโครงการที่กำหนดไว้ตามข้อบัญญัติงบประมาณรายจ่ายประจำปีหรือตามข้อบัญญัติงบประมาณรายจ่ายเพิ่มเติมให้เบิกจ่ายได้ไม่เกินวงเงินที่ได้รับเงินประจำงวด หรือตามที่จะมีการโอนหรือเปลี่ยนแปลง โดยให้ถือปฏิบัติดังนี้(๑) หมวดเงินเดือนและค่าจ้างประจำ ให้เบิกจ่ายตามรายการในบัญชีถือจ่ายเงินเดือนหรือบัญชีถือจ่ายค่าจ้างประจำที่ได้รับอนุมัติครั้งสุดท้ายสำหรับเงินเดือนและค่าจ้างประจำอัตราใหม่ให้เบิกจ่ายตามคำสั่งบรรจุแต่งตั้ง(๒) หมวดค่าจ้างชั่วคราวให้เบิกจ่ายตามที่ได้รับอนุมัติจ้าง(๓) หมวดค่าตอบแทน ใช้สอยและวัสดุให้ระบุลักษณะการใช้จ่ายว่าจะเป็นค่าตอบแทน ค่าใช้สอยหรือค่าวัสดุและให้ถัวจ่ายกันได้(๔) หมวดค่าสาธารณูปโภคให้ระบุลักษณะการใช้จ่ายตามประเภทของสาธารณูปโภค และเบิกจ่ายตามใบแจ้งหนี้(๕) หมวดค่าครุภัณฑ์ ที่ดินและสิ่งก่อสร้างให้เบิกจ่ายตามรายการและจำนวนเงินที่ได้รับอนุมัติเงินประจำงวดและระบุลักษณะการใช้จ่ายว่าเป็นค่าครุภัณฑ์ หรือค่าที่ดินและสิ่งก่อสร้าง(๖) หมวดเงินอุดหนุนให้เบิกจ่ายตามรายการและจำนวนเงินที่ได้รับอนุมัติเงินประจำงวด(๗) หมวดรายจ่ายอื่นให้เบิกจ่ายตามรายการและจำนวนเงินที่ได้รับอนุมัติเงินประจำงวด(๘) งบกลางทุกรายการให้ระบุว่าจะเบิกจ่ายในลักษณะหมวดรายจ่ายใด งานหรือโครงการของแผนงานใดและให้เบิกจ่ายตามรายการ จำนวนเงินที่ได้รับอนุมัติหรือตามที่จะมีการเปลี่ยนแปลงรายการตามระเบียบนี้ แล้วแต่กรณีรายจ่ายประเภทใดหรือรายการใดจะอยู่ในรายจ่ายหมวดใดหรือในรายจ่ายงบกลางรายการใดให้เป็นไปตามการจำแนกประเภทรายจ่ายตามหมวดรายจ่ายตามรายละเอียดที่ปลัดกรุงเทพมหานครกำหนดหมวด๓การโอนและการเปลี่ยนแปลงงบประมาณรายจ่าย ข้อ ๒๒การโอนหรือการเปลี่ยนแปลงงบประมาณรายจ่ายที่กำหนดไว้ในรายการใดของงานหรือโครงการใดตามข้อบัญญัติงบประมาณรายจ่ายประจำปีหรือตามข้อบัญญัติงบประมาณรายจ่ายเพิ่มเติมไปยังงานหรือโครงการหรือรายการอื่นในหน่วยงานเดียวกันหรือต่างหน่วยงาน ให้ยื่นคำขอตามแบบที่ปลัดกรุงเทพมหานครกำหนดและให้ถือปฏิบัติ ดังนี้(๑)รายจ่ายหมวดเงินเดือนและค่าจ้างประจำ ให้ชี้แจงเหตุผลและความจำเป็นที่ขอโอนและให้แสดงว่าเงินเดือนและค่าจ้างประจำอัตราใดมีเหลือจ่ายเท่าใดและให้ผู้ที่ขอโอนรับรองว่า เมื่อโอนไปแล้วจะมีเงินเหลือพอจ่ายตลอดปี(๒)รายจ่ายหมวดอื่นๆ ให้ชี้แจงเหตุผลและความจำเป็นที่ขอโอนและให้แจ้งว่าหมวดใดหรือรายการใดมีเงินเหลือเท่าใดและจะโอนไปจ่ายในหมวดใดหรือรายการใดเท่าใด(๓)มีคำรับรองของหัวหน้าหน่วยงานนั้นๆ ว่าการโอนรายจ่ายนั้นได้รับอนุมัติเงินประจำงวดแล้วหรือไม่และไม่กระทบกระเทือนต่อการดำเนินงานตามแผนงาน งานหรือโครงการที่กำหนดไว้รวมทั้งจะไม่ทำให้เกิดมีหนี้สินค้างชำระ(๔)การเปลี่ยนแปลงรายละเอียดรายจ่ายที่กำหนดไว้ในแต่ละรายการงานหรือโครงการตามข้อบัญญัติงบประมาณรายจ่ายประจำปีหรือข้อบัญญัติงบประมาณรายจ่ายเพิ่มเติมให้ชี้แจงเหตุผลและความจำเป็นประกอบข้อ ๒๓ ให้ปลัดกรุงเทพมหานครมีอำนาจโอนหรือเปลี่ยนแปลงรายละเอียดงบประมาณรายจ่ายในหมวดเงินเดือนและค่าจ้างประจำหมวดค่าจ้างชั่วคราว หมวดค่าตอบแทนใช้สอยและวัสดุหมวดค่าสาธารณูปโภค หมวดเงินอุดหนุน และหมวดรายจ่ายอื่นในหน่วยงานเดียวกันหรือระหว่างหน่วยงานข้อ ๒๔ ให้ผู้ว่าราชการกรุงเทพมหานครมีอำนาจโอนหรือเปลี่ยนแปลงรายละเอียดงบประมาณรายจ่าย ดังนี้(๑)โอนหรือเปลี่ยนแปลงรายละเอียดงบประมาณรายจ่ายในหมวดอื่นนอกเหนือจากที่กำหนดไว้ในข้อ ๒๓(๒)โอนงบกลางระหว่างรายการ หรือการเปลี่ยนแปลงรายละเอียดรายการในงบกลาง(๓)โอนงบประมาณรายจ่ายระหว่างหน่วยงานกับงบกลางข้อ ๒๕ การโอน การเปลี่ยนแปลงรายละเอียดหรือการยกเลิกไม่ดำเนินการงบประมาณรายจ่ายงบกลางที่ได้รับการจัดสรรให้เป็นอำนาจของผู้อนุมัติเงินงบกลางข้อ ๒๖การโอนงบประมาณรายจ่ายมาตั้งเป็นงานหรือโครงการที่มิได้ระบุไว้ในข้อบัญญัติงบประมาณรายจ่ายประจำปีหรือข้อบัญญัติงบประมาณรายจ่ายเพิ่มเติม เป็นอำนาจของผู้ว่าราชการกรุงเทพมหานครในกรณีการโอนงบประมาณรายจ่ายตามวรรคหนึ่งและมีผลทำให้ต้องผูกพันงบประมาณปีต่อๆ ไปจะต้องขอรับความเห็นชอบจากสภากรุงเทพมหานครลักษณะที่๓การรายงานผลงาน ข้อ ๒๗ เมื่อสิ้นปีงบประมาณให้หน่วยงานรายงานผลการดำเนินงานตามงบประมาณต่อปลัดกรุงเทพมหานครภายในระยะเวลาที่ปลัดกรุงเทพมหานครกำหนดในกรณีที่เห็นสมควรปลัดกรุงเทพมหานครจะกำหนดระยะเวลาให้หน่วยงานรายงานเพิ่มขึ้นก่อนสิ้นปีงบประมาณก็ได้ลักษณะที่๔งบประมาณรายจ่ายเพิ่มเติม ข้อ ๒๘ ถ้าปีใดจำนวนเงินซึ่งกำหนดไว้ตามข้อบัญญัติงบประมาณรายจ่ายประจำปีไม่พอสำหรับการใช้จ่ายประจำปีหรือมีความจำเป็นที่จะต้องตั้งงบประมาณรายจ่ายขึ้นใหม่ในระหว่างปีให้ทำเป็นข้อบัญญัติงบประมาณรายจ่ายเพิ่มเติมข้อ ๒๙ งบประมาณรายจ่ายเพิ่มเติมต้องแสดงที่มาของรายรับว่าเป็นรายได้ประเภทที่มิได้ตั้งรับไว้ในประมาณการรายรับหรือรายรับประเภทรายได้ที่จัดเก็บได้เกินประมาณการเดิม หรือเงินสะสมหรือเงินอื่นใดของกรุงเทพมหานครข้อ ๓๐ ให้นำความในลักษณะที่ ๑ ลักษณะที่ ๒และลักษณะที่ ๓ มาใช้บังคับแก่งบประมาณรายจ่ายเพิ่มเติมโดยอนุโลมลักษณะที่๕บทเบ็ดเตล็ด ข้อ ๓๑ การใช้แบบต่างๆในการปฏิบัติเกี่ยวกับงบประมาณตามระเบียบนี้ให้เป็นไปตามที่ปลัดกรุงเทพมหานครกำหนดข้อ ๓๒ ให้กองงบประมาณ สำนักปลัดกรุงเทพมหานครพิจารณาเสนอความเห็นเกี่ยวกับการตั้งการบริหารและการรายงานงบประมาณรายจ่ายตามที่กำหนดไว้ในระเบียบนี้ข้อ ๓๓ ในกรณีที่มีปัญหาเกี่ยวกับการปฏิบัติตามระเบียบนี้ให้นำเสนอผู้ว่าราชการกรุงเทพมหานครพิจารณาวินิจฉัยประกาศณ วันที่ ๙ พฤศจิกายน พ.ศ. ๒๕๓๓พลตรีจำลอง ศรีเมืองผู้ว่าราชการกรุงเทพมหานครระเบียบกรุงเทพมหานครว่าด้วยการกำหนดประเภทรายรับ รายจ่าย และการปฏิบัติเกี่ยวกับงบประมาณ (ฉบับที่ ๒)พ.ศ. ๒๕๓๖[๕]ระเบียบกรุงเทพมหานครว่าด้วยการกำหนดประเภทรายรับ รายจ่าย และการปฏิบัติเกี่ยวกับงบประมาณ (ฉบับที่ ๓)พ.ศ. ๒๕๔๐[๖]วชิระ/จัดทำ๖มีนาคม ๒๕๕๐[๑] ราชกิจจานุเบกษาเล่ม ๑๐๗/ตอนที่ ๒๓๖/ฉบับพิเศษ หน้า ๙/๒๖ พฤศจิกายน ๒๕๓๓[๒] ข้อ๑๙ ทวิ เพิ่มโดย ระเบียบกรุงเทพมหานครว่าด้วยการกำหนดประเภทรายรับ รายจ่ายและการปฏิบัติเกี่ยวกับงบประมาณ (ฉบับที่ ๓) พ.ศ. ๒๕๔๐[๓] ข้อ๒๐ แก้ไขเพิ่มเติมโดย ระเบียบกรุงเทพมหานครว่าด้วยการกำหนดประเภทรายรับ รายจ่ายและการปฏิบัติเกี่ยวกับงบประมาณ (ฉบับที่ ๒) พ.ศ. ๒๕๓๖[๔] ข้อ๒๑ แก้ไขเพิ่มเติมโดย ระเบียบกรุงเทพมหานครว่าด้วยการกำหนดประเภทรายรับ รายจ่ายและการปฏิบัติเกี่ยวกับงบประมาณ (ฉบับที่ ๓) พ.ศ. ๒๕๔๐[๕] ราชกิจจานุเบกษาเล่ม ๑๑๐/ตอนที่ ๑๙๘/ฉบับพิเศษ หน้า ๗/๑ธันวาคม ๒๕๓๖[๖] ราชกิจจานุเบกษาเล่ม ๑๑๔/ตอนพิเศษ ๗๘ ง/หน้า ๑๙/๘ กันยายน ๒๕๔๐